Matur nuwun aku wis mbok tampa sowan ing dalemmu. Nanging aku nyuwun pangapunten wis lancang, meneng-meneng nresnani Jeng Kiki, sing pranyata jebul wis dadi nyonya Himawan. Jeng, aku nemu alamat lan fotomu ing majalahe duweke kanca sing banjur tak tembung tak pek. Nalika aku bali saka dolan mrene kae, tak delok jebul majalah weton patang tahun kepungkur. Wusana tak pupus pangangenku, aku nyuwun pangapura, aku ora kepingin babar pisan ngrusak kabagyaning liyan.